**Kedves Leendő Diákunk!**

Új diákigazolványt a következőképpen igényelhetsz:

*Ha még nem vagy 14 éves,* **valamelyik szülőddel** menj el az önkormányzat okmányirodájába, és ott díjmentesen ***Diákigazolványhoz Nemzeti Egységes Kártyarendszer (NEK) azonosítóval ellátott – adatlapot készíttess!***

*Ha elmúltál 14 éves, akkor ezt Önállóan, szülő nélkül is megteheted.*

*Az ügyintézéshez érdemes az okmányirodáknál* ***időpontot foglalni****. Az adatlap elkészítéséhez szükség lesz:*

* ***személyi igazolványra****, (ennek hiányában születési anyakönyvi kivonatra),*
* ***lakcímkártyára****, vagy*
* *egyéb érvényes személyazonosító okmányra (pl. útlevélre).*

További tudnivalók:

A NEK adatlapot a **beiratkozás során** kérjük majd leadni, melynek pontos részleteiről a későbbiekben, a honlapon keresztül kaptok felvilágosítást.

**A diákigazolvány igénylés 2016. január 1-je óta INGYENES**.

Tájékoztatunk, hogy az általános iskolai diákigazolvány vagy a kapott igazolás **2022. október 31-ig** érvényes.

A végleges középiskolai diákigazolványt **az iskolába kerül postázásra, amit majd az osztályfőnöktől lehet átvenni**.

Ha a tanév kezdését megelőzően (2022. augusztus 31-ig) **betöltöd a 16. életéved** – csak az aktuális tanévre vonatkozó **érvényesítő matricával** veheted igénybe a kedvezményeket. A diákigazolvány **érvényesítő matricát az iskolában fogod megkapni az osztályfőnöktől.**

Budapest, 2022. április 26.

Gál-Berey Csilla

igazgató